Projektas

PRIENŲ RAJONO savivaldybės TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2020 M. BIRŽELIO 25 D.

SPRENDIMO NR. T3-186 „DĖL VIETINIŲ RINKLIAVŲ NUOSTATŲ PATVIRTINIMO“ PAKEITIMO

2020 m. spalio 15 d. Nr. T1-269

Prienai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Prienų rajono savivaldybės taryba nusprendžia:

Pakeisti Vietinės rinkliavos už leidimo atlikti kasinėjimo darbus Prienų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimą nuostatų, patvirtintų Prienų rajono savivaldybės tarybos 2020 m. birželio 25 d. sprendimu Nr. T3-186 „Dėl vietinių rinkliavų nuostatų patvirtinimo“, 3.3 papunktį ir jį išdėstyti taip:

„3.3. Leidimas – Savivaldybės administracijos nustatyta tvarka išduotas dokumentas, suteikiantis teisę atlikti kasinėjimo darbus savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje;“.

Savivaldybės meras